Leo V (pave)

Leo V (født ukjent dato, muligens død september 903) var pave fra juli 903 til sin død en drøy måned senere.

Han var fra Priapi i Ardea, Italia. 

Da han ble valgt til pave var han kardinal, og det ser ut til at han var kardinalprest i en kirke utenfor Roma – samtidige pavelister kaller ham en presbiter forensis, noe som antyder dette. 

Den eneste handling vi kjenner til fra hans tid som pave er en bulle hvor han unntok kannikene i Bologna fra skatt. 

Han ble i september 903 avsatt. Det er hevdet at han ble myrdet, og da antagelig av kardinal Kristoforus. Kristoforus tilranet seg paveembetet, men ble selv avsatt og henrettet av pave Sergius III i 904. En annen mulighet, som mange historikere heller til, er at han døde av naturlige årsaker i fengsel. Det er i så fall mulig at hans dødsdato skal settes noe senere.

Leo 05